Padomes secinājumi par ES Muitas rīcības plānu 2018.–2022. gadam, lai apkarotu intelektuālā īpašuma tiesību pārkāpumus

(2019/C 24/05)

EIROPAS SAVIENĪBAS PADOME,

ATGĀDINOT:

— gudras, ilgtspējīgas un iekļaujošas izaugsmes stratēģiju “EIROPA 2020” (1),

— Komisijas paziņojumu par visaptverošu ES stratēģiju par intelektuālā īpašuma tiesībām (2),

— Eiropas Parlamenta un Padomes Regulu (ES) Nr. 608/2013 (2013. gada 12. jūnijs) par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. 1383/2003 (3),

— Padomes Regulu (EK) Nr. 515/97 (1997. gada 13. marts) par dalībvalstu pārvaldes iestāžu savstarpēju palīdzību un šo iestāžu un Komisijas sadarbību, lai nodrošinātu muitas un lauksaimniecības tiesību aktu pareizu piemērošanu (4),

— vienošanos starp ES un trešām valstīm par noteikumiem par savstarpēju administratīvo palīdzību muitas jautājumos,

— Padomes rezolūciju par ES Muitas rīcības plānu 2013.–2017. gadam, lai apkarotu intelektuālā īpašuma tiesību pārkāpumus (5);

ŅEMOT VĒRĀ:

— Padomes secinājumus par muitas savienības attīstības stratēģijas virzību (6),

— ziņojumu par to, kā tiek īstenots ES Muitas rīcības plāns 2013.–2017. gadam, lai apkarotu intelektuālā īpašuma tiesību pārkāpumus (7),

— iepriekšējos ES rīcības plānos gūto pieredzi;

APZINOTIES kaitējumu, ko intelektuālā īpašuma tiesību pārkāpumi rada ES uzņēmumu un ideju radītāju saimnieciskajai darbībai un reputācijai, un ieguvumus, ko šādas nelikumīgas darbības sniedz organizētajai noziedzībai;

PAUŽOT BAŽAS par apdraudējumu, ko viltotas un pirātiskas preces papildus ekonomiskajām un sociālajām sekām var radīt patērētāju un tiešo lietotāju veselībai un drošībai un videi;

UZSVER mērķi tiekties pēc ES iekšējā tirgus augsta līmeņa aizsardzības, izmantojot mūsdienīgas un saskaņotas pieejas muitas kontrolei un muitas sadarbībai, īpaši ar mērķi izvairīties no novirzēm tirdzniecības plūsmās Eiropas Savienībā;

ATZĪST vajadzību muitas dienestiem sniegt vajadzīgos instrumentus, lai veiksmīgi cīnītos pret jaunajām tendencēm tādu preču starptautiskajā tirdzniecībā, ar ko pārkāpj intelektuālā īpašuma tiesības;

APSTIPRINA pielikumā izklāstīto ES Muitas rīcības plānu 2018.–2022. gadam, lai apkarotu intelektuālā īpašuma tiesību pārkāpumus, kuru sagatavojusi prezidentvalsts sadarbībā ar dalībvalstīm un Komisiju;

AICINA:

— dalībvalstis un Komisiju efektīvi un iedarbīgi īstenot pielikumā izklāstīto rīcības plānu, pilnībā izmantojot pieejamos instrumentus un resursus,

— Komisiju sadarbībā ar dalībvalstīm: — līdz 2019. gada pavasarim sagatavot ceļvedi, lai veicinātu rīcības plāna īstenošanu, — pārraudzīt rīcības plāna īstenošanu, — iesniegt Padomei gada kopsavilkuma ziņojumus par rīcības plāna īstenošanu, — 2022. gadā iesniegt Padomei gala ziņojumu par rīcības plāna īstenošanu.

ES Muitas rīcības plāns 2018.–2022. gadam, lai apkarotu intelektuālā īpašuma tiesību pārkāpumus

IEVADS

Masveidīgie intelektuālā īpašuma tiesību pārkāpumi preču tirdzniecības jomā ir nozīmīga problēma visā pasaulē. Pateicoties muitas darbam intelektuālā īpašuma tiesību (IĪT) aizsardzības jomā, 2016. gadā ES tika aizturēts vairāk nekā 41 miljons priekšmetu.

Ekonomikas konkurētspējas pamatā arvien lielākā mērā ir radošums un inovācija. Eiropas gudras, ilgtspējīgas un iekļaujošas izaugsmes stratēģijā “Eiropa 2020” izklāstīta virzība uz Eiropas ekonomikas atlabšanu un izaugsmi. Viena no trijām šīs stratēģijas prioritātēm ir zināšanu un inovācijas veicināšana.

Ir būtiski uzlabot uzņēmējdarbības pamatnosacījumus, lai ieviestu inovācijas un mazinātu kaitējumu tās likumīgajām interesēm, ko nodara viltotāji, izmantojot tiesību subjektu ieguldījumus, centienus un zīmolu reputāciju. Īpaša uzmanība ir jāpievērš arī cīņai pret starptautiskām organizācijām, kuras iesaistītas krāpšanā un organizētā noziedzībā un kuras bieži meklē vieglu peļņu un ekonomiskos labumus, ko sniedz tirdzniecība ar viltotām un pirātiskām precēm, kā arī pret apdraudējumiem, ko viltotas un pirātiskas preces var radīt patērētājiem un tiešajiem lietotājiem.

Visaptverošs tiesiskais regulējums IĪT jomā ir jāapvieno ar efektīvu tā īstenošanu. Uzņēmēji un patērētāji stipri paļaujas uz izpildiestāžu reaģētspēju. Muitai ir liela nozīme īstenošanā – pēc tam, kad preces, ar kurām pārkāpj IĪT, nonāk vienotajā tirgū, to tirdzniecību ir daudz grūtāk apturēt. Īpaši svarīgi ir saskaņot un plānot Eiropas muitas darbības, lai apkarotu intelektuālā īpašuma tiesību pārkāpumus, kas saistīti ar pārrobežu tirdzniecību.

ES RĪCĪBAS PLĀNA 2013.–2017. GADAM NOVĒRTĒJUMS

Rīcības plāna 2013.–2017. gadam īstenošanas rezultāti ir izklāstīti īpašajā ziņojumā, ko Komisijas dienesti sagatavojuši sadarbībā ar dalībvalstīm (8).

Pēdējo četru gadu laikā uzsvars ir likts uz jaunā ES regulējuma, kas attiecas uz muitas darbu IĪT īstenošanas jomā, īstenošanu un pārraudzību, cīņu visā starptautiskajā piegādes ķēdē pret tādu preču tirdzniecību, ar kurām pārkāpj IĪT, un sadarbības stiprināšanu ar Eiropas novērošanas centru IĪT pārkāpumu jomā, kurš ir daļa no Eiropas Savienības Intelektuālā īpašuma biroja (EUIPO), un ar tiesībaizsardzības iestādēm.

Dalībvalstu muitas administrācijas un Komisija ir īstenojušas ievērojamus centienus un aktīvi strādā, lai risinātu problēmas saistībā ar muitas darbu IĪT īstenošanas jomā un lai ierobežotu preču, ar kurām pārkāpj IĪT, pieplūdumu ES.

Ir izmantoti visi līdzekļi, lai informētu par Regulu (ES) Nr. 608/2013 un lai visas ieinteresētās personas publiskajā un privātajā sektorā pilnībā izmantotu tās sniegtās iespējas. Atbalsta apmeklējumi bija īpaši noderīgi dažādu dalībvalstu ekspertiem, lai diskutētu par īstenošanas praksi, un Komisijai, lai gūtu vispārēju priekšstatu par īstenošanu.

Muitas administrāciju apstiprināto pieprasījumu rīkoties (AFA) skaits ir stabili palielinājies (no 26 865 2013. gadā līdz 34 931 2017. gadā).

Apkopotā statistika liecina, ka 2016. gadā ir aizturēts vairāk nekā 41 miljons priekšmetu. Aplēsts, ka līdzvērtīgu oriģinālu preču vērtība ir gandrīz 672 miljoni EUR. Tirdzniecība internetā ir strauji palielinājusi šādu gadījumu skaitu pasta sūtījumos – laikposmā no 2009. gada līdz 2011. gadam tas ir trīskāršojies.

Tika pastiprināta sadarbība ar ieinteresētajām personām, izmantojot ES Novērošanas centru, un ar trešām valstīm. Tika risinātas arī problēmas saistībā ar to izpildiestāžu sadarbību, kas iesaistītas cīņā pret IĪT pārkāpumiem, turklāt izveidotais dialogs parāda, ka ir ļoti būtiski turpināt centienus šajā jomā.

Tomēr to preču nelikumīga tirdzniecība, ar kurām pārkāpj IĪT, joprojām ir plaši izplatīta un arvien pieaugoša problēma. Pamatojoties uz jaunākajiem pieejamajiem datiem par 2013. gadu, starptautiskā viltotu preču tirdzniecība veido līdz pat 2,5 % no pasaules tirdzniecības apjoma, tas atbilst 338 miljardiem EUR (9). Viltošanas ietekme īpaši liela ir Eiropas Savienībā, kur viltotas un pirātiskas preces veido līdz pat 5 % no importa apjoma, kas atbilst 85 miljardiem EUR. Vairākos nozaru pētījumos EUIPO ir aplēsis viltošanas dēļ zaudētos ieņēmumus no pārdošanas 13 nozarēs (analizētajās rūpniecības nozarēs tieši un visā ar tām saistītajā piegādes ķēdē). Šie zaudējumi kopumā bija mērāmi vairāk nekā 100 miljardu EUR apmērā gadā (10).

Rīcības plāna izvērtējums liecina, ka ir vajadzīgi turpmāki pasākumi, lai nodrošinātu efektīvu muitas darbu IĪT īstenošanas jomā visā Savienībā, izstrādātu ar IĪT saistītu risku pārvaldības rīkus un pastiprinātu sadarbību starp muitas dienestiem un Eiropolu un starp muitas dienestiem un policiju un citām izpildiestādēm.

TURPMĀKĀ RĪCĪBA

IĪT pārkāpšana joprojām ir arvien pieaugošs apdraudējums un grūti risināma problēma. Tā kā ir redzama muitas darbību saskaņošanas rezultātā radītā pievienotā vērtība, uzlabojot rezultātus, muitas rīcības plāns cīņai pret IĪT pārkāpumiem noteikti būtu jāizstrādā arī turpmākajiem gadiem.

Komisija 2017. gada 29. novembrī pieņēma visaptverošu pasākumu kopumu, lai vēl vairāk uzlabotu IĪT piemērošanu un īstenošanu ES dalībvalstīs, pie ES robežām un starptautiskā līmenī. Komisijas 2017. gada 29. novembra paziņojumā COM(2017) 707 “Līdzsvarota intelektuālā īpašuma aizsardzības sistēma, kas reaģē uz mūsdienu sabiedrības problēmām”, kas ir daļa no minētā pasākumu kopuma, ir minēts, ka Komisija piedāvās mērķtiecīgāku palīdzību valstu muitas dienestiem, pamatojoties uz pašreizējā ES Muitas rīcības plāna īstenošanas rezultātiem, un kopā ar Padomi 2018. gadā strādās pie jauna rīcības plāna.

Jaunajā rīcības plānā ir ietverti daži pamatelementi no iepriekšējiem rīcības plāniem, kuri joprojām ir spēkā un kuri ir vēl vairāk jāpadziļina un jāīsteno. Pieredze, kas gūta, īstenojot rīcības plānu 2013.–2017. gadam, arī skaidri parāda, ka, ņemot vērā resursu ierobežojumus pārvaldēs, ir jāveic dažas korekcijas mūsu rīcībā. Būtu skaidri jānosaka, kādi pasākumi jāveic, un tie jāsasaista ar rādītājiem, kas ļautu izvērtēt gūtos rezultātus. Būtu jāpastiprina sadarbība ar Eiropas novērošanas centru IĪT pārkāpumu jomā, Eiropas Biroju krāpšanas apkarošanai (OLAF) un Eiropas izpildstruktūrām, kas nav muita, ievērojot to attiecīgo kompetenci. Ar muitas programmu 2020. gadam tāpat kā ar iepriekšējām programmām turpinās atbalstīt šā rīcības plāna īstenošanu.

Tādēļ minētā rīcības plāna stratēģiskie mērķi ir šādi:

— nodrošināt efektīvu muitas darbu IĪT īstenošanas jomā visā Savienībā,

— cīnīties pret galvenajām tendencēm tādu preču tirdzniecībā, ar kurām pārkāpj IĪT,

— cīnīties pret tādu preču tirdzniecību, ar kurām pārkāpj IĪT, visā starptautiskajā piegādes ķēdē,

— stiprināt sadarbību ar Eiropas novērošanas centru IĪT pārkāpumu jomā un tiesībaizsardzības iestādēm.

Rīcības plāns ilgs no 2018. gada līdz 2022. gadam.

CEĻVEDIS

Komisija sadarbībā ar dalībvalstu ekspertiem sagatavos ceļvedi, lai noteiktu saskaņotā grafikā izmantojamas darbības un rīkus, ņemot vērā, kādu ietekmi tas atstās uz finanšu resursiem un cilvēkresursiem. Saskaņotais ceļvedis Padomei būs pieejams 2019. gada pavasarī.

PĀRSKATĪŠANAS MEHĀNISMS

Komisija sadarbībā ar dalībvalstu ekspertiem, pamatojoties uz šo ceļvedi, Padomei iesniegs gada pārskata ziņojumus, aprakstot, kā noris rīcības plāna īstenošana. Detalizētāku ziņojumu sagatavos pēdējā gadā.

SECINĀJUMI

Zemāk pievienots ES Muitas rīcības plāns 2018.–2022. gadam, lai apkarotu intelektuālā īpašuma tiesību pārkāpumus. Vispirms Komisija sagatavos minēto ceļvedi.

1. NODROŠINĀT EFEKTĪVU MUITAS DARBU IĪT ĪSTENOŠANAS JOMĀ VISĀ SAVIENĪBĀ

Īpašais mērķis Nr. 1.1. Rīki ES regulas pareizai un iedarbīgai īstenošanai

Darbības Rādītāji Atbildīgie 1.1.1. Atjaunināt rokasgrāmatu tiesību subjektiem, kuri iesniedz pieprasījumus rīkoties, iekļaujot jaunās veidlapas, kas sniegtas Komisijas Īstenošanas regulā (ES) 2018/582, ar kuru groza Īstenošanas regulu (ES) Nr. 1352/2013. Tīmekļa vietnēs ir publicēta atjaunināta rokasgrāmata. Komisija un dalībvalstis. 1.1.2. Atjaunināt “Pamatnostādnes pieprasījumu rīkoties pieņemšanai un apstrādei” visās ES oficiālajās valodās, lai nodrošinātu pieprasījumu Savienībā augstāku kvalitāti. Ir ņemti vērā ieteikumi, kas tika sniegti IĪT darbseminārā “Pieprasījumu procesa saskaņošana” (Minhene, 2016. gada 25. un 26. oktobris). Ir pieejamas atjauninātas pamatnostādnes. Komisija un dalībvalstis. 1.1.3. Grupas, kurā ietilpst IĪT eksperti un Komisijas pārstāvji, atbalsta apmeklējums uz visām dalībvalstīm nolūkā koncentrēties uz problēmām un uzdevumiem, ko IĪT īstenošanā apzinājusi muita, lai nodrošinātu pareizu un iedarbīgu ES regulas īstenošanu. Īstenoti apmeklējumi, apspriestas problēmas un uzdevumi un vajadzības gadījumā sniegti padomi. Tiek veikti pēcpasākumi saistībā ar konstatētām problēmām, un vajadzības gadījumā tiek sagatavoti spēju veidošanas plāni. Regulāras diskusijas Intelektuālā īpašuma tiesību īstenošanas nodaļas muitas ekspertu grupas sanāksmēs par problēmām un uzdevumiem un to, kā tie tiek risināti. Komisija un dalībvalstis.





Īpašais mērķis Nr. 1.2. COPIS nostiprināšana un COPIS funkciju pilnīga izmantošana

Darbības Rādītāji Atbildīgie 1.2.1. Pilnībā izmantot COPIS funkcijas. COPIS meklēšanas un ziņošanas funkciju pilnīga izmantošana. Tiek apzināti un īstenoti vajadzīgie COPIS funkciju uzlabojumi. Komisija un dalībvalstis. 1.2.2. Paplašināt esošo integrāciju starp COPIS un EDB attiecībā uz elektroniskajiem AFA tā, ka tiesību subjekts varēs pārvaldīt AFA, neiesniedzot papīra formāta lūgumu. Lai panāktu, ka AFA var pārvaldīt bez papīra dokumentiem muitas iestādē, tiesību subjektiem ir jāpiedāvā portāls. Šajā portālā tiesību subjekti varēs elektroniski ievadīt AFA informāciju, kā arī atjaunināt informāciju vai lūgt pagarināt viņu AFA derīgumu. Lai panāktu dalībvalstu uzticēšanos, šādai elektroniskai informācijas apmaiņai ir jāsniedz tādas pašas garantijas muitas iestādei, kādas sniedz pašreizējais uz papīra formātu balstītais process. Ir plānota, izstrādāta un ieviesta sistēma, kura vismaz: — dod iespēju elektroniski iesniegt COPIS pieprasījumu rīkoties, izmantojot EDB (attiecīgi jauno IĪT īstenošanas platformu, kas tiek izstrādāta), ietverot attiecīgo lauku tulkojumus attiecīgo valstu valodās, — dod iespēju ar EDB starpniecību elektroniski iesniegt pagarinājuma lūgumus COPIS, — dod iespēju elektroniski iesniegt grozījumus esošā AFA, izmantojot sinhronizētu datu apmaiņu starp EDB un COPIS, — nodrošina nenoliedzamības funkcijas, ko tiesību subjekts var pēc izvēles iespējot, lai nodrošinātu, ka viņa lūgums ir iestādēm uzticams. Eiropas novērošanas centrs intelektuālā īpašuma tiesību pārkāpumu jomā sadarbībā ar Komisiju un dalībvalstīm. 1.2.3. Izmantot iespējamo sinerģiju starp jau esošām informācijas sistēmām, piemēram, COPIS un ACIST un EDB (ziņošanai par aizturēšanām). Datu glabāšana un informācijas apmaiņa par aizturēšanām ir cik vien iespējams saskaņota starp dalībvalstīm. Ir izplānota, izstrādāta un ieviesta sistēma, kas ļauj veikt informācijas par aizturēšanām apmaiņu starp informācijas sistēmām. Eiropas novērošanas centrs intelektuālā īpašuma tiesību pārkāpumu jomā sadarbībā ar Komisiju un dalībvalstīm.





Īpašais mērķis Nr. 1.3. Tiesību subjektu un ieinteresēto personu līdzdalība

Darbības Rādītāji Atbildīgie 1.3.1. Sniegt informāciju tiesību subjektiem un ieinteresētajām personām par ES regulu. MVU palīdzības dienestos sniegta informācija par tiesisko regulējumu. Komisija. Atjauninātas atsevišķas transatlantiskā portāla daļas, kas attiecas uz muitas veiktu tiesību īstenošanu. Informācija par tiesisko regulējumu sniegta dalībvalstu MVU atbalsta organizācijām un attiecīgajām rūpnieciskā un intelektuālā īpašuma struktūrvienībām un birojiem. Komisija un dalībvalstis. 1.3.2. Rīkot regulāras ES līmeņa sanāksmes starp muitu, tiesību subjektu pārstāvjiem un citām personām, kas iesaistītas IĪT īstenošanā. Sanāksme vismaz reizi gadā. Komisija, dalībvalstis un tiesību subjekti/citas iesaistītās personas.





Īpašais mērķis Nr. 1.4. Gadskārtēji publicēta statistika

Darbības Rādītāji Atbildīgie 1.4.1. Publicēt ikgadēju ES statistikas ziņojumu par muitas darbu IĪT īstenošanas jomā. Ikgadējie ziņojumi pieejami jūlijā. Komisija. 1.4.2. Veikt labākās prakses apmaiņu starp dalībvalstīm par ikgadējo valsts ziņojumu un statistikas par muitas darbu IĪT īstenošanas jomā publicēšanu. Paraugprakse ir pieejama muitas administrācijām. Attiecīgā gadījumā tiek izstrādāti un publicēti valstu ziņojumi. Komisija un dalībvalstis.

2. CĪNĪTIES PRET GALVENAJĀM TENDENCĒM TĀDU PREČU TIRDZNIECĪBĀ, AR KURĀM PĀRKĀPJ IĪT

Īpašais mērķis Nr. 2.1. Izstrādāt individuālas pieejas paku sūtījumiem un pasta satiksmei

Darbības Rādītāji Atbildīgie 2.1.1. Apmainīties ar paraugpraksi par muitas turpmākiem pasākumiem saistībā ar tirdzniecību internetā, papildinot Muitas sadarbības jautājumu darba grupas (ES Padome) darbības attiecībā uz noziegumiem internetā, kuri ir saistīti ar muitu. Muitas administrācijām ir pieejama paraugprakse, lai muita varētu labāk īstenot ar e-komerciju saistītās tiesības. Būtu jāizmanto jauni rīki un metodika (piemēram, blokķēde), ja tie ir pieejami un lietderīgi. Vajadzības gadījumā būtu jāizstrādā jaunas tiesību normas. Komisija un dalībvalstis. 2.1.2. Pārraudzīt izmaiņas Pasaules Pasta savienības (UPU) ietvaros e-komercijas jomā un pēc iespējas labāk izmantot jaunākās norises šajā jomā saistībā ar muitas darbu IĪT īstenošanas jomā. Izmaiņas UPU ietvaros tiek pārraudzītas, un uz tām tiek vērsta muitas administrāciju uzmanība. Muitas administrācijas pēc iespējas labāk izmanto jaunākās norises e-komercijas jomā. Komisija un dalībvalstis.





Īpašais mērķis Nr. 2.2. Stiprināt muitas riska pārvaldību

Darbības Rādītāji Atbildīgie 2.2.1. Izstrādāt kontroles stratēģiju, kuras pamatā būtu vienota riska pārvaldība un kurā attiecīgā gadījumā būtu iekļautas vajadzības pēc informācijas par risku, vienoti riska kritēriji un standarti, kā arī īstenot ES prioritārās kontroles darbības (PCA), kuras vērstas uz to, lai konstatētu IĪT pārkāpumus mazos un lielos sūtījumos. Tiek analizēti dati par aizturēšanu, tostarp dati, kuru apmaiņa veikta ar trešām valstīm. Ar Kopējās riska pārvaldības jautājumu darba grupas starpniecību muitas programmas 2020. gadam ietvaros ir izveidoti kritēriji un standarti. Komisija ar dalībvalstu un Eiropas novērošanas centra intelektuālā īpašuma tiesību pārkāpumu jomā atbalstu. 2.2.2. Izmantojot Muitas riska pārvaldības sistēmu (CRMS) un kontroles kontaktpunktus, regulāri sniegt atbilstīgu informāciju par risku, kas saistīts ar IĪT, un muitas kontroli. CRMS tiek izmantota, lai apmainītos ar informāciju par risku saistībā ar IĪT pārkāpumiem. No dalībvalstīm tiek regulāri saņemtas atsauksmes par sniegto informāciju attiecībā uz risku un muitas kontroli, kā arī kontroles rezultātiem. Komisija un dalībvalstis.

3. VISĀ STARPTAUTISKAJĀ PIEGĀDES ĶĒDĒ CĪNĪTIES PRET TĀDU PREČU TIRDZNIECĪBU, AR KURĀM PĀRKĀPJ IĪT

Īpašais mērķis Nr. 3.1. Stiprināt sadarbību ar galvenajām izcelsmes, tranzīta un galamērķa valstīm

Darbības Rādītāji Atbildīgie 3.1.1. Pastiprināt muitas sadarbību IĪT jomā ar trešām valstīm, it īpaši Ķīnu un Honkongu. Īstenots jaunais ES un Ķīnas rīcības plāns 2018.–2020. gadam. Informācijas apmaiņa ar Ķīnu par aizturēšanām (informācijas pārsūtīšana turpmākai darbībai) tiek attiecināta arī uz datiem, kas saistīti ar konkrētiem vārdiem. Īstenoti un vajadzības gadījumā pastiprināti sadarbības pasākumi ar Honkongu. Komisija un dalībvalstis. 3.1.2. Veikt informācijas apmaiņu ar trešām valstīm saskaņā ar tiesību normām, tostarp attiecībā uz precēm tranzītā/pārsūtīšanā ES teritorijā. Nepieciešamā praktiskā kārtība attiecībā uz datu un informācijas apmaiņu ar trešām valstīm tiek pareizi īstenota nolūkā izskaust tādu preču starptautisko tirdzniecību, ar kurām pārkāpj intelektuālā īpašuma tiesības. Ir izveidoti mehānismi informācijas apmaiņai. Veikto informācijas apmaiņu skaits un uz minētās informācijas pamata veikto aizturēšanas gadījumu skaits. Izmeklēšanas lietu skaits, kas uzsāktas, pamatojoties uz veikto informācijas apmaiņu. Kopējo muitas operāciju skaits ASEM ietvaros, kuras koncentrētas uz IĪT pārkāpumiem. Komisija un dalībvalstis.





Īpašais mērķis Nr. 3.2. Atbalstīt spēju veidošanu IĪT īstenošanas jomā kandidātvalstīs un kaimiņvalstīs

Darbības Rādītāji Atbildīgie 3.2.1. Pēc pieprasījuma sniegt kandidātvalstīm un kaimiņvalstīm tehnisku palīdzību spēju veidošanā. Pieejamo ekspertu kopums. Komisija un dalībvalstis. 3.2.2. Veikt pieredzes apmaiņu un iespējamus mācību apmeklējumus, lai iepazītos ar darbības struktūru un ar IT un operatīviem risinājumiem, ko muita izmanto IĪT īstenošanas jomā. Ziņojums par paraugpraksi IĪT īstenošanā Eiropas Savienībā un kaimiņvalstīs. Komisija un dalībvalstis. 3.2.3. Amatpersonu apmaiņa. Veikto apmaiņu skaits. Ziņošana pārējām dalībvalstīm un Komisijai par minētajās apmaiņās gūto pieredzi. Dalībvalstis.

4. STIPRINĀT SADARBĪBU AR EIROPAS NOVĒROŠANAS CENTRU IĪT PĀRKĀPUMU JOMĀ UN TIESĪBAIZSARDZĪBAS IESTĀDĒM

Īpašais mērķis Nr. 4.1. Partnerība ar Eiropas novērošanas centru IĪT pārkāpumu jomā

Darbības Rādītāji Atbildīgie 4.1.1. Attiecīgos gadījumos sniegt ieguldījumu Eiropas novērošanas centra intelektuālā īpašuma tiesību pārkāpumu jomā projektu izstrādē un īstenošanā, lai atbalstītu iestādes un ierosmes IĪT īstenošanas jomā, ievērojot ierobežojumus un pilnvaras, kas Eiropas novērošanas centram noteikti ar Regulu (ES) Nr. 386/2012, un saskaņā ar tā darba plānu, īpaši šādā nolūkā: — izstrādāt sistēmas datu vākšanai, analīzei un ziņošanai par viltošanas un pirātisma izplatību un apjomu Eiropas Savienībā un apmainīties ar svarīgāko informāciju, — attīstīt zināšanas IĪT īstenošanas jomā, nodrošinot specializētu apmācību. Muitas vajadzībām atbilstīgi projekti. Atbilstība un sinerģija ar muitas projektiem. Rīku pieejamība zināšanu izplatīšanai par tiesību aktiem IĪT jomā, ar intelektuālo īpašumu saistītām datubāzēm un īstenošanas atbalsta sistēmām. Sabiedrības informētības veicināšanas pasākumi, tostarp pasākumi, kas paredzēti patērētājiem. Eiropas novērošanas centrs intelektuālā īpašuma tiesību pārkāpumu jomā sadarbībā ar Komisiju un dalībvalstīm. 4.1.2. Izstrādāt īpašas mācību programmas, vajadzības gadījumā uzlabojot EUIPO virtuālā mācību centra (IP VTC) izmantošanu. Ir apzinātas muitas mācību vajadzības (piemēram, tranzīta jautājumi). IP VTC izstrādā īpašas mācību programmas, un notiek mācības. Eiropas novērošanas centrs intelektuālā īpašuma tiesību pārkāpumu jomā sadarbībā ar Komisiju un dalībvalstīm.





Īpašais mērķis Nr. 4.2. Uzlabot savstarpējo sapratni un sadarbību starp muitu, policiju un tiesu iestādēm

Darbības Rādītāji Atbildīgie 4.2.1. Rīkot kopīgus pasākumus starp muitas administrāciju, policijas, tiesu iestāžu un nozaru un intelektuālā īpašuma struktūrvienību un biroju pārstāvjiem. Attiecīgi sarīkoti pasākumi. Komisija, Eiropas novērošanas centrs intelektuālā īpašuma tiesību pārkāpumu jomā un dalībvalstis. 4.2.2. Vairot izpratni par saikni starp nedrošām un standartam neatbilstošām precēm un IĪT pārkāpumiem. Muitas administrācijas tiek iepazīstinātas ar pašlaik veiktā Novērošanas centra pētījuma iznākumu. Muitas administrācijas attiecīgi izmanto informāciju. Eiropas novērošanas centrs intelektuālā īpašuma tiesību pārkāpumu jomā sadarbībā ar Komisiju un dalībvalstīm.





Konkrētais mērķis Nr. 4.3. Visā starptautiskajā piegādes ķēdē cīnīties pret tādu preču tirdzniecību, ar kurām pārkāpj IĪT

Darbības Rādītāji Atbildīgie 4.3.1. Īstenot kopīgas rīcības nolūkā pastiprināt starpnieku brīvprātīgas sadarbības prakses programmu, balstoties uz saprašanās memorandiem Tiek analizēta starpnieku loma. Vajadzības gadījumā tiek rīkoti pasākumi starpniekiem par viņu lomu, lai panāktu lielāku uzticēšanos un pārredzamību. Komisija un Eiropas novērošanas centrs intelektuālā īpašuma tiesību pārkāpumu jomā ar dalībvalstu atbalstu. 4.3.2. “Zīda ceļa ekonomiskajā joslā” ar vilcienu pārvadāto preču loģistikas analīze saistībā ar muitas kontrolēm. Ir zināma “Zīda ceļa ekonomiskās joslas” ietekme uz muitas kontrolēm, un tā tiek analizēta. Attiecīgi tiek izstrādātas un īstenotas stratēģijas muitas kontrolēm šajā satiksmē. Komisija un Eiropas novērošanas centrs intelektuālā īpašuma tiesību pārkāpumu jomā ar dalībvalstu atbalstu.

(1) Komisijas 2010. gada 3. marta paziņojums “Eiropa 2020. Stratēģija gudrai, ilgtspējīgai un integrējošai izaugsmei” – COM(2010) 2020 final – nav publicēts Oficiālajā Vēstnesī.

(2) Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Intelektuālā īpašuma tiesību vienotais tirgus. Radošuma un inovācijas veicināšana, lai nodrošinātu ekonomikas izaugsmi, kvalitatīvas darbavietas un augstas kvalitātes produktus un pakalpojumus Eiropā” – COM(2011) 287.

(3) OV L 181, 29.6.2013., 15. lpp.

(4) OV L 82, 22.3.1997., 1. lpp.

(5) OV C 80, 19.3.2013., 1. lpp.

(6) OV C 80, 19.3.2013., 11. lpp.

(7) Dok. 6494/18.

(8) COM(2018) 77 final.

(9) Trade in Counterfeit and Pirated Goods: Mapping the Economic Impact, OECD/EUIPO (2016) https://euipo.europa.eu/tunnel-web/secure/webdav/guest/document_library/observatory/documents/Mapping_the_Economic_Impact_study/Mapping_the_Economic_Impact_en.pdf.

(10) Synthesis Report on IPR Infringement 2018, EUIPO (2018) https://euipo.europa.eu/tunnel-web/secure/webdav/guest/document_library/observatory/docs/Full%20Report/Full%20Synthesis%20Report%20EN.pdf.